Amnesty søkir starvsfólk til” ANDLIT TIL ANDLITS” limaátak 2019 Forsíða» Amnesty søkir starvsfólk til” ANDLIT TIL ANDLITS” limaátak 2019 Amnesty søkir starvsfólk til” ANDLIT TIL ANDLITS” limaátak 2019 Amnesty International Føroyar, fer aftur í ár undir limaátakið:” ANDLIT TIL ANDLITS”, har vit senda fólk út á gøturnar at tosa við fólk og bjóða teimum við sum stuðlar; Høvuðusuppgávan er at tosa við fólk úti á gøtuni. Harafturat fevnir ein partur av uppgávuni seg eisini um at ringja út til limir og at arbeiða við limaskipan. Vit sóknast í hesum sambandi eftir fólki, eldri enn 18 ár, at umboða Amnesty. FØRLEIKI Vit sóknast eftir fólki, sum eru áhugað í MANNARÆTTINDUM, og sum taka undir við arbeiðinum hjá Amnesty International. Tað er somuleiðis neyðugt, at viðkomandi er opin og fyrikomandi og dámar at tosa við fólk. TÍÐ OG STAÐ Arbeiðið fer í høvuðsheitum fram í Tórshavn, men farið verður eisini út um landið. Vit arbeiða millum 4-6 tímar um dagin í tíðarskeiðinum 1. JULI TIL 26. JULI. Møguleiki er fyri at arbeiða ein part av tíðarskeiðinum. Umsóknarfreistin er 5. APRÍL. Umsóknin skal sendast til starv @ amnesty. fo. LØN LØNIN er 128,94 kr. um tíman. Lønin verður útgoldin 14. hvønn dag (afturúr). Umframt løn verða goldin 12% í frítíðarløn og 5% í eftirløn. SAMBAND VIÐ AMNESTY Hevur tú spurningar um starvið, ert tú vælkomin at seta teg í samband við Elsu Wraae á telefon 235819 ella um teldupost elsa @ amnesty. fo.